Измене и допуне Правилник о раду средње школе ''Краљ Петар I'' Топола

**Уводни део Правилника о раду мења се и гласи:**

На основу члана 3. став 2. Закона о раду ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС и 113/2017), члана 119. став 1. тачка 1) Закона о основама система образовања и васпитања ("Сл. гласник РС" бр. 88/2017), Закона о основном образовању и васпитању ("Сл. гласник РС", бр.88/2017 и 10/19), одредаба Правилника о ближим условима за избор директора установа образовања и васпитања ("Сл. гласник РС" бр. 108/2015),члана 2. став 1. Посебног колективног уговора за запослене у основним и средњим школама и домовима ученика ("Сл. гласник РС" бр. 21/2015),члана 47. Статута средње школе ''Краљ Петар I'' Топола , Школски одбор средње школе ''Краљ Петар I'' Топола, једногласно донео је

Измене и допуне

П Р А В И Л Н И К А О Р АД У

Срредње школе ''Краљ Петар I’’ Топола

**Члан 1.**

Члану 15. Додају се нови став ови 6 и 7 који гласе:

Став 6.

Изузетно,образовно – васпитни рад на српском језику у иностранству можр да изводи и лице које није у радном односу на неодређено време у школи у Републици Србији, а које има пребивалиште на територији земље у којој се остварује образовно – васпитни рад на српском језику у иностранству и које испуњава остале услове за лице које остварује образовно – васпитни рад на српском језику у иностранству.

Став 7.

Лице из става 6. Овог члана ангажује се на основу конкурса или на предлог надлежног дипломатско-конзуларног представништва.

**Члан 2.**

Члан 32. Мењасе и гласи:

Орган управљања закључује уговор о раду на одређено време са директором.

Уколико је за директора именовано лице из реда запослених у тој установи, доноси се решење о премештају на радно место директора који по сили закона замењује одговарајуће одредбе уговора о раду.

Уколико је директор именован из реда запослених код другог послодавца,остварује право на мировање радног односа на основу решења о именовању.

Директор школе има право да се након престанка дужности директора након првог мандата врати на послове које ке обављао пре именовања за директора установе.

Уколико директору Школе коме мирује радни однос престане дужност због истека мандата или на лични захтев током трећег и сваког наредног мандата, распоређује се на послове који одговарају степену и врсти његовог образовања.

Ако нема одговарајућих послова, лице из става 5. овог члана остварује права као запослени за чијим радом је престала потреба, у складу са Законом о раду

**Члан 3.**

Члану 118. Додаје се нови став 4. који гласи:

Висина отпремнине из става 3. Овог члана утврђује се општим актом установе стим што не може бити нижа од збира трећине плате запосленог за сваку навршену годину рада код послодавца код кога остварује право на отпремнину.

**Члан 4.**

Овај правилник ступа на снагу осмог дана од дана објављивања на огласној табли Школе.

|  |  |  |
| --- | --- | --- |
|  |  | Председник Школског одбора  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Дејан Марковић

Правилник објављен дана\_\_\_\_\_\_\_\_\_\_\_\_\_\_\_ . године а примењује се од\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-